CELEX: 32003R0313
Language: ro
Date: 2003-02-18 00:00:00
Title: Regulamentul (CE) nr. 313/2003 al Consiliului din 18 februarie 2003 de prelungire a Regulamentului (CE) nr. 310/2002 privind anumite măsuri restrictive referitoare la Zimbabwe

Anunţ juridic important

|

32003R0313

Official Journal L 046 , 20/02/2003 P. 0006 - 0006 Ediţie specială în limba cehă Chapter 18 Volume 02 P. 73  - 73 Ediţie specială în limba estonă Chapter 18 Volume 02 P. 73  - 73 Ediţie specială în limba maghiară Chapter 18 Volume 02 P. 73  - 73 Ediţie specială în limba lituaniană Chapter 18 Volume 02 P. 73  - 73 Ediţie specială în limba letonă Chapter 18 Volume 02 P. 73  - 73 Ediţie specială în limba malteză Chapter 18 Volume 02 P. 73  - 73 Ediţie specială în limba polonă Chapter 18 Volume 02 P. 73  - 73 Ediţie specială în limba slovacă Chapter 18 Volume 02 P. 73  - 73 Ediţie specială în limba slovenă Chapter 18 Volume 02 P. 73  - 73

		20030218Regulamentul (CE) nr. 313/2003 al Consiliuluidin 18 februarie 2003de prelungire a Regulamentului (CE) nr. 310/2002 privind anumite măsuri restrictive referitoare la ZimbabweCONSILIUL UNIUNII EUROPENE,având în vedere Tratatul de instituire a Comunității Europene și, în special, articolele 60 și 301 ale acestuia,având în vedere Poziția comună 2003/115/PESC a Consiliului din 18 februarie 2003 de modificare și de prelungire a Poziției comune 2002/145/PESC privind anumite măsuri restrictive împotriva Zimbabwe [1],având în vedere propunerea Comisiei,întrucât:(1) Regulamentul (CE) nr. 310/2002 al Consiliului din 18 februarie 2002 privind anumite măsuri restrictive referitoare la Zimbabwe [2] expiră la 20 februarie 2003. Articolul 13 din acest regulament prevede în mod expres posibilitatea reînnoirii acestuia.(2) Situația din Zimbabwe, unde în continuare se aduc atingeri grave drepturilor omului, precum și libertății de expresie, de asociere și de reuniune pașnică, a cunoscut o nouă deteriorare.(3) În consecință, Poziția comună 2003/115/PESC prevede prelungirea, până la 20 februarie 2004, a măsurilor restrictive adoptate de Poziția comună 2002/145/PESC a Consiliului din 18 februarie 2002 privind unele măsuri restrictive împotriva statului Zimbabwe [3]. Aceste măsuri implică, în special, înghețarea fondurilor, a activelor financiare sau a resurselor economice ale membrilor guvernului și ale persoanelor fizice sau juridice care le sunt asociate, precum și interzicerea exportului de echipament susceptibil de a fi utilizat în scopuri de represiune și interzicerea consilierii, asistenței sau instruirii tehnice legate de activități militare.(4) Prin urmare, aplicabilitatea Regulamentului (CE) nr. 310/2002 trebuie prelungită pentru o perioadă de douăsprezece luni,ADOPTĂ PREZENTUL REGULAMENT:Articolul 1Perioada de aplicare a Regulamentului (CE) nr. 310/2002 se prelungește cu douăsprezece luni, adică până la 20 februarie 2004, în afară de cazul în care perioada de aplicare a acestuia este reînnoită.Articolul 2Prezentul regulament intră în vigoare la data publicării în Jurnalul Oficial al Uniunii Europene.Se aplică de la 21 februarie 2003.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 18 februarie 2003.Pentru ConsiliuPreședinteleN. Christodoulakis[1] JO L 46, 20.2.2003, p. 30.[2] JO L 50, 21.2.2002, p. 4, regulament astfel cum a fost modificat ultima dată prin Regulamentul (CE) nr. 1643/2002 al Comisiei (JO L 247, 14.9.2002, p. 22).[3] JO L 50, 21.2.2002, p. 1, poziție comună astfel cum a fost modificată ultima dată prin Decizia 2002/754/PESC a Consiliului (JO L 247, 14.9.2002, p. 56).--------------------------------------------------